Document ID: 31992L0069

ΟΔΗΓΙΑ 92/69/ΕΟΚ ΤΗΣ ΕΠΙΤΡΟΠΗΣ της 31ης Ιουλίου 1992 για την προσαρμογή στην τεχνική πρόοδο, για δέκατη έβδομη φορά, της οδηγίας 67/548/ΕΟΚ του Συμβουλίου σχετικά με την προσέγγιση των νομοθετικών, κανονιστικών και διοικητικών διατάξεων σε ό,τι αφορά την ταξινόμηση, τη συσκευασία και την επισήμανση των επικινδύνων ουσιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 67/548/ΕΟΚ του Συμβουλίου της 27ης Ιουνίου 1967 για την προσέγγιση των νομοθετικών, κανονιστικών και διοικητικών διατάξεων σε ό,τι αφορά την ταξινόμηση, συσκευασία και επισήμανση των επικίνδυνων ουσιών (1), όπως τροποποιήθηκε τελευταία από την οδηγία 92/32/ΕΟΚ (2), και ιδίως τα άρθρα 28 και 29,
(1) ΕΕ αριθ. 96 της 16. 8. 1967, σ. 1.
(2) ΕΕ αριθ. L 154 της 5. 6. 1992, σ. 1.
Εκτιμώντας:
ότι στο άρθρο 3 παράγραφος 1 της οδηγίας 67/548/ΕΟΚ καθώς και στο άρθρο 3 της οδηγίας 88/379/ΕΟΚ του Συμβουλίου της 7ης Ιουνίου 1988 για την προσέγγιση των νομοθετικών, κανονιστικών και διοικητικών διατάξεων σχετικά με την ταξινόμηση, συσκευασία και επισήμανση των επικινδύνων παρασκευασμάτων (3), όπως τροποποιήθηκε τελευταία από την οδηγία 90/492/ΕΟΚ της Επιτροπής (4), προβλέπεται ότι οι φυσικοχημικές ιδιότητες, η τοξικότητα και η οικοτοξικότητα των ουσιών και παρασκευασμάτων προσδιορίζονται σύμφωνα με τις μεθόδους που προβλέπονται στο παράρτημα V της οδηγίας 67/548/ΕΟΚ
(3) ΕΕ αριθ. L 187 της 16.7.1988, σ. 14.
(4) ΕΕ αριθ. L 275 της 5.10.1990, σ. 35.
ότι το κείμενο του παραρτήματος V της οδηγίας 67/548/ΕΟΚ δημοσιεύεται σε δύο μέρη, που αντιστοιχούν στο παράρτημα της οδηγίας 84/449/ΕΟΚ της Επιτροπής (5) και στο παράρτημα της οδηγίας 88/302/ΕΟΚ της Επιτροπής (6)
(5) ΕΕ αριθ. L 251 της 19.9.1984, σ. 1.
(6) ΕΕ αριθ. L 133 της 30.5.1988, σ. 1 και ΕΕ αριθ. L 136 της 2.6.1988, σ. 20.
ότι προκειμένου να ληφθούν υπόψη οι τεχνικές εξελίξεις είναι αναγκαίο να επανεξεταστούν οι μέθοδοι δοκιμασίας που αναφέρονται στο παράρτημα της οδηγίας 84/449/ΕΟΚ
ότι προκειμένου να ληφθούν υπόψη οι τεχνικές εξελίξεις είναι επίσης αναγκαίο να επανεξεταστεί η μέθοδος δοκιμασίας που συνίσταται στην αναστολή των αυξητικών διεργασιών σε καλλιέργειες αλγών, η οποία αναφέρεται στο παράρτημα της οδηγίας 88/302/ΕΟΚ της Επιτροπής και επί τη ευκαιρία, να μεταφερθεί η εν λόγω μέθοδος δοκιμασίας στο παράρτημα της οδηγίας 84/449/ΕΟΚ
ότι επιβάλλεται να περιορισθεί σε ένα ελάχιστο όριο ο αριθμός των χρησιμοποιουμένων για πειραματικούς σκοπούς ζώων, σε συμφωνία με την οδηγία 86/609/ΕΟΚ, για την προσέγγιση των νομοθετικών, κανονιστικών και διοικητικών διατάξεων των κρατών μελών σχετικά με την προστασία των ζώων των χρησιμοποιουμένων για πειραματικούς σκοπούς (7)
(7) ΕΕ αριθ. L 358 της 18.12.1986, σ. 1.
ότι οι διατάξεις της εν λόγω οδηγίας ευρίσκονται σε συμφωνία με τη γνώμη της Επιτροπής για την προσαρμογή στην τεχνική πρόοδο των οδηγιών για την εξάλειψη των τεχνικών φραγμών του εμπορίου σε ό,τι αφορά τις επικίνδυνες ουσίες και παρασκευάσματα,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Το κείμενο της οδηγίας 84/449/ΕΟΚ αντικαθίσταται από το παράρτημα της παρούσας οδηγίας.
Άρθρο 2
Καταργείται η μέθοδος δοκιμασίας που συνίσταται στην αναστολή της αύξησης αλγών, η οποία περιγράφεται στο παράρτημα της οδηγίας 88/302/ΕΟΚ.
Άρθρο 3
Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία το αργότερο στις 30 Οκτωβρίου 1993. Τα κράτη μέλη ενημερώνουν αμέσως την Επιτροπή σχετικά.
Οι διατάξεις που θεσπίζουν τα κράτη μέλη περιέχουν παραπομπή στην παρούσα οδηγία ή συνοδεύονται από μια τέτοια παραπομπή κατά την επίσημη δημοσίευσή τους.
Ο τρόπος της εν λόγω παραπομής αποφασίζεται από τα κράτη μέλη.
Άρθρο 4
Η παρούσα οδηγία απευθύνεται στα κράτη μέλη.
Βρυξέλλες, 31 Ιουλίου 1992.

Labels: 12
3
15
20